151. löggjafarþing 2020–2021.

Þingskjal 1731 — 805. mál.

Svar

heilbrigðisráðherra við fyrirspurn frá Bryndísi Haraldsdóttur
um aðgerðir gegn áfengis- og vímuefnavanda.

1.	Hefur ráðuneytið skipað vinnuhóp með fulltrúum helstu aðila sem sinna áfengis- og vímuefnavörnum líkt og lagt er til í skýrslu embættis landlæknis frá júní 2020 um vanda vegna áfengis og/eða annarra vímuefna: Bið eftir heilbrigðisþjónustu?

Heilbrigðisráðuneytið hefur ekki skipað slíkan vinnuhóp.

2.	Er hafin söfnun viðeigandi gagna með aðferð miðstöðvar Evrópu í vímuefnamálum (EMCDDA), Treatment Demand Indicator (TDI), eða sambærilegum viðmiðum til að geta betur metið þörf fyrir þjónustu á hverjum tíma?

Slík söfnun gagna hefur ekki verið sett af stað.

3.	Hefur verklag við mat á þörf einstaklinga fyrir þjónustu með greiningarviðtali verið samræmt?

Í allri heilbrigðisþjónustu er unnið eftir klínískum leiðbeiningum eins og við á en heild
stætt verklag við mat á þörf einstaklinga fyrir þjónustu hefur ekki verið samræmt yfir öll heil
brigðisþjónustustig.

4.	Hafa viðmið og verklag við skráningu einstaklinga á miðlægan biðlista eftir þjónustu verið samræmd?

Slíkt hefur ekki verið framkvæmt.

5.	Hver er staðan á vinnu við stefnu í áfengis- og vímuefnavörnum? Hefur hún verið endur
skoðuð og til hversu langs tíma gildir sú stefna?

Fyrirhugað er að hefja vinnu við nýja stefnu í áfengis- og vímuefnavörnum.

6.	Verður í stefnu í áfengis- og vímuefnavörnum sett heildstætt viðmið um þjónustu og með
ferð á sviði áfengis- og vímuefnameðferðar sem byggist á alþjóðlegum stöðlum?

Heilbrigðisstefna til 2030 hefur verið samþykkt og þingsályktun um lýðheilsustefnu sem hefur verið til umræðu á Alþingi. Stefnur ráðuneytisins byggjast á bestu þekkingu á hverjum tíma og hafa það að markmiði að auka gæði og skilvirkni í heilbrigðismálum. Unnið er að undirbúningi heildarendurskoðunar á heilbrigðisþjónustu fyrir fólk sem notar vímuefni með það markmið að þróa heildstæðan þjónustuferil þar sem fyrsta stigs, annars stigs og þriðja stigs heilbrigðisþjónusta er samþætt og byggir á alþjóðlegum viðmiðum, gagnreyndri þekkingu og er sérsniðin að íslenskum veruleika.